Turun Sanomissa oli 3.3.2011 kirjoitus lentokoneiden kemikaalivanoista. Finavian mukaan kemikaalilentoja ei ole. Näistä lennoista on kuitenkin tehty EU:lle kirjallinen kysymys 2007. Saksan hallitus myönsi lennot vuonna 2008. YK päätti Japanin Nagoyassa 2010, ettei ilmaston keinotekoista muokkausta tulisi enää edistää.

Uskottavimman selityksen kemikaalilennoille antaa Olkiluodon entinen työntekijä Arto Lauri. Hänen havaintojensa mukaan Suomenkin ydinvoimaloiden rakenteet ovat mittareissa näkymättömän kanavasäteilyn hapertamia. Sen seurauksena neutroneja ja säteilyionisaatiota vapautuu ydinvoimaloista tavallista enemmän.

Voimaloissa täytyy olla todella tehokas tuuletus, koska äärimmilleen ionisoitunut ilma johtaa sähköä kuin rautanaula. Näiden ilmakehää ionisoivien päästöjen vaikutuksesta taivaskin punertuu tavallista voimakkaammin aamuisin, iltaisin ja jopa öisin. Toinen silmin havaittava ilmiö on betasoihdun muodostuminen voimalan päälle, josta on Loviisassa kuvattu videokin.

Ilmiönä ydinionisaatio ei ole uusi, se tiedostettiin ydinpiireissä jo 1970-luvulla. Sen huomattiin vähentävän sateita positiivisesti ionisoituneilla alueilla ja tuhoavan otsonikerrosta. Avuksi otettiin HAARP-radiolähettimet eli ns. ionosfäärin lämmittimet, joilla alettiin polttaa uutta otsonia tuhoutuneen tilalle.

Jatkuu mainoksen jälkeen Mainos päättyy

Säteilyionisaation vain lisääntyessä käyttöön otettiin kemikaalilennot. Näillä lennoilla yritetään mätkiä säteilykertymiä alas. Ruiskutuksissa käytetään ainakin alumiinia, bariumia ja booria. Suomessa chemtrail-toiminta aloitettiin ilmeisesti 2005. Samana kesänä Venäjä kielsi elintarvikkeiden tuonnin Suomesta. Japanin tapahtumien takia ruiskukalusto on nyt täystyöllistetty. Arto Laurin mukaan boorin ruiskutuksesta on nyt luovuttu, koska se on loppumassa ja sitä tarvitaan jatkuvasti painevesireaktoreissa niiden toiminnan ylläpitämiseen.

Jos kärsivät mehiläiset tästä ydinmafiasta, eivät siltä välty suuret valaatkaan. Ydinvoimaloissa johtojen läpiviennit tiivistetään vaihdettavilla MTC palosuojakumeilla. Nämä MTC palat täytyy suojata rasvalla. Arto Laurin mukaan niissä käytetään valaanrasvaa, koska synteettiset rasvat kuivuvat säteilyn vaikutuksesta. Hän arvioi OL-1:n kuluttavan vuodessa kahden lahtivalaan rasvat. Ehkä tässä on syy, miksi Suomi tuki Islannin pyrkimyksiä päästä IWC:n eli kansainvälisen valaanpyyntikomission jäseneksi.

Moni pitää tällaisia asioita mielikuvituksen tuotteina. Kuitenkin sisäministeriö takavarikoi Arto Laurin tekemät raportit säteilyeroosion tuhoamista turvareleistä Olkiluodossa. Kohua herätti myös TV2:n Silminnäkijässä 23.4.2009 esille tullut isotooppijalostamo ja Arto Laurin esille ottama Turun yliopiston salattu Sykesarja B7 kirja. Kirjasta selviää Olkiluodon jyrkästi kasvaneet tritiumpäästöt mereen ja metsien harsuuntuminen ydinvoimaloiden vaikutuksesta.